కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
గంగూలీ సీఎం కావాలేమో..?: పాక్ మాజీ క్రికెటర్
పుల్వామా దాడి తర్వాత భారత్ వ్యవహరిస్తున్న తీరుపై మాకేమీ చింతలేదు. పాకిస్థాన్ ఎప్పుడూ భారత్‌‌తో శాంతిపూర్వక సంబంధాల కోసం ప్రయత్నిస్తోంది. కానీ.. ప్రతిసారి భారత్ నెగటివ్‌గానే స్పందిస్తోంది. - పాకిస్థాన్ మాజీ బ్యాట్స్‌మెన్ జావెద్ మియాందాద్
Samayam Telugu | Updated:
Feb 23, 2019, 12:18PM IST
గంగూలీ సీఎం కావాలేమో..?: పాక్ మాజీ క్రికెటర్
హైలైట్స్
పాక్‌తో అన్ని క్రీడల్ని బహిష్కరించాలని భారత్‌కి సూచించిన గంగూలీ
ఎన్నికల్లో పోటీ చేయాలని గంగూలీ ఆశిస్తున్నాడంటూ మియాందాద్ వ్యాఖ్య
ఇంగ్లాండ్ వేదికగా మే 30 నుంచి వన్డే ప్రపంచకప్ మొదలు
జూన్ 16న భారత్, పాకిస్థాన్ ఢీ
భారత మాజీ కెప్టెన్ సౌరవ్ గంగూలీ చేసిన ‘మ్యాచ్ బహిష్కరణ’ వ్యాఖ్యలపై పాకిస్థాన్ మాజీ కెప్టెన్ జావెద్ మియాందాద్ ఘాటుగా స్పందించాడు. పుల్వామా ఉగ్రదాడి నేపథ్యంలో.. ప్రపంచకప్‌లో పాక్‌తో మ్యాచ్‌ను బహిష్కరించాలని సూచించిన గంగూలీ.. ఒక్క క్రికెట్‌ అనే కాదు.. హాకీ, ఫుట్‌బాల్ తదితర గేమ్స్ దాయాది దేశంతో భారత్ ఆడకూడదని సూచించాడు. ఇంగ్లాండ్ వేదికగా మే 30 నుంచి వన్డే ప్రపంచకప్ మొదలుకానుండగా.. షెడ్యూల్ ప్రకారం జూన్ 16 భారత్, పాక్ మధ్య మ్యాచ్ జరగనుంది.
‘సౌరవ్ గంగూలీ రాబోవు ఎన్నికల్లో పోటీచేయాలని ఆశపడుతున్నాడేమో..? అతను ముఖ్యమంత్రి కావాలని ఆరాటపడుతున్నట్లున్నాడు. అందుకే.. ప్రచారం కోసం ‘మ్యాచ్ బహిష్కరణ’ వ్యాఖ్యలు చేసి అందర్నీ ఆకర్షించే ప్రయత్నం చేస్తున్నాడు. పుల్వామా దాడి తర్వాత భారత్ వ్యవహరిస్తున్న తీరుపై మాకేమీ చింతలేదు. పాకిస్థాన్ ఎప్పుడూ భారత్‌‌తో శాంతిపూర్వక సంబంధాల కోసం ప్రయత్నిస్తోంది. కానీ.. ప్రతిసారి భారత్ నెగటివ్‌గానే స్పందిస్తోంది’ అని మియాందాద్ వెల్లడించాడు.
భారత్ జట్టు ఒకవేళ పాక్‌తో మ్యాచ్‌ను బహిష్కరిస్తే..? అప్పుడు పాకిస్థాన్‌ను విజేతగా ప్రకటించి రెండు పాయింట్లు కేటాయిస్తారు. అదే జరిగితే ఇప్పటి వరకూ ప్రపంచకప్‌లో భారత్‌పై ఒక్కసారి కూడా గెలుపొందని పాకిస్థాన్‌ను చేజేతులా మనమే తొలిసారి గెలిపించినట్లవుతుందని దిగ్గజ క్రికెటర్లు సచిన్ టెండూల్కర్, సునీల్ గవాస్కర్‌లు గుర్తు చేశారు. అలాకాకుండా.. మరోసారి పాక్‌ని ఓడించాలని వారిద్దరూ సూచించారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.